સૌની યોજના અંતર્ગત ૧૧૫ ડેમોમાં પાણી આવવાની વાતમાં રાજકોટના આજી ડેમનો સમાવેશ ન હતો. પરંતુ નરેન્દ્ર મોદી જયાંથી ચૂંટાઇને મુખ્યમંત્રી બન્યા હતા તે જ રાજકોટ-રની સીટ પર પેટા ચૂંટણી જીતી મુખ્યમંત્રી બનેલા શ્રી વિજય રૂપાણીએ મુખ્યમંત્રી બનીને તરત જ રાજકોટની પાણી સમસ્યા ભૂતકાળ બની જશે. તેવું વચન આપ્યું. નર્મદાનું પાણી રાજકોટ લાવ્યા અને બોલેલુ પાળી બતાવ્યું જેનો પણ રાજકોટવાસીઓને વિશેષ આનંદ હતો તેથીજ આજીના નીરના વધામણામાં હજારો લોકો ઉમટયા. રાજકોટમાં પણ વગર દિવાળીએ દિવાળીનો માહોલ સર્જાયો.